钦定古今图书集成/明伦汇编/宫闱典/第069卷 > 册府元龟 > 《监国》
## 钦定古今图书集成/明伦汇编/宫闱典/第069卷 > 册府元龟 > 《监国》

春秋《传》曰：“君行则守守曰：监国古之制也。”所谓君之
冢子居离明之位当主鬯之重继体作贰为国之本
或乘舆巡幸灵旗亲征总督留务以隆民望或付之
政事委之狱讼临听关决以裁国典盖所以茂元良
之德以贞万邦昭储副之义以熙百志然后一宇内
之视听定天下之大本保世延祚垂鸿永命莫不繇
斯者已。

下或总督戎政躬行讨伐或出镇远方以遏仇侮至
有乘艰虞之运当否厄之会纠合义勇克清大憝裒
萃禁旅奉卫乘舆允集大勋绍隆景命斯固天启人
与故能功偕时并者也。若乃命令有专禀之非师律
有臧否之异元良所以毓德嗣适不以临戎盖里克
之论，全琮之谏，信美而可征矣。